Μελέτη παρατήρησης: Η Συσχέτιση της Μεσογειακής Διατροφής και της Διαβητικής Νευροπάθειας
Creators: name: Τσέμτση, Αναστασία Πέτρου
Publisher: name: Aristotle University of Thessaloniki
Year: 2024
Subjects: Μεσογειακό Πρότυπο Διατροφής
Σακχαρώδης Διαβήτης
Νευροπάθεια
Mediterranean Dietary Pattern
Diabetes Mellitus
Neuropathy

description: Σκοπός της παρούσας ερευνητικής προσπάθειας είναι να αναδειχθεί ο ρόλος της Μεσογειακής Διατροφής στους ασθενείς με διαβήτη τύπου 2 και συγκεκριμένα σε εκείνους που έχουν διαβητική νευροπάθεια. Ο στόχος της μελέτης, δηλαδή, είναι να παρατηρήσουμε αν υπάρχει κάποια σχέση μεταξύ της Μεσογειακής διατροφής με την εμφάνιση ή εξέλιξη της Διαβητικής νευροπάθειας σε ασθενείς με Σακχαρώδη Διαβήτη τύπου 2. Μελετήθηκε επιλεγμένο δείγμα 61 ατόμων του Διαβητολογικού του Κέντρου της Α’ Προπαιδευτικής Κλινικής του Π.Γ.Ν.Θ. ΑΧΕΠΑ. Όλοι οι συμμετέχοντες είχαν Διαβητική Περιφερική Νευροπάθεια λόγω Σακχαρώδη Διαβήτη. Για τις ανάγκες της έρευνας έγιναν ανθρωπομετρικές μετρήσεις, χρησιμοποιήθηκε ερωτηματολόγιο συμμόρφωσης στη Μεσογειακή Διατροφή, το ερωτηματολόγιο ATTICA, μελετήθηκε το ιατρικό ιστορικό του εκάστοτε ασθενεί, αξιολογήθηκαν οι εργαστηριακές εξετάσεις των συμμετεχόντων, εξαιρέθηκαν ορισμένα περιστατικά όπου ανιχνεύθηκαν ορισμένοι παράγοντες εξαίρεσης και διαμορφώθηκε το τελικό δείγμα της έρευνας. Οι συμμετέχοντες στο σύνολο τους είχαν κατά μέσο όρο Meddietscore 35,4, γεγονός που σημαίνει ότι ακολουθούν αρκετά το Μεσογειακό Πρότυπο Διατροφής. Η διαφοροποίηση μεταξύ των ανδρών και των γυναικών που συμμετείχαν είναι σχεδόν αμελητέα εφόσον ο μέσος όρος για τους άνδρες είναι 35,47 και για τις γυναίκες 35,35. Το σύνολο του δείγματος είχε διαγνωσθεί με Διαβήτη τύπου 2, όπως αποτυπώθηκε οι διατροφικές επιλογές των ασθενών περιλάμβαναν υψηλή κατανάλωση γαλακτοκομικών προϊόντων, λιπαρών ψαριών, φρούτων, χυμών, λαχανικών, οσπρίων, ελαιόλαδου και χαμηλότερη πρόσληψη θαλασσινών, γλυκών, και αλκοολούχων ποτών. Αν και δεν βρέθηκε υψηλός βαθμός προσκόλλησης στο Μεσογειακό Πρότυπο Διατροφής, σε εκείνους που ανήκαν στην 3η κατηγορία MDS βρέθηκε ότι δεν παρουσίασαν βαριά νευροπάθεια και ελάχιστοι είχαν έως και μέτρια νευροπάθεια. Το εν λόγω εύρημα αποτελεί ένδειξη της επίδρασης της διατροφής στην κατάσταση της υγείας των ασθενών με διαβήτη τύπου 2.  
description: The purpose of this research effort is to highlight the role of the Mediterranean Diet in patients with type 2 diabetes and specifically in those who have diabetic neuropathy. A selected sample of 61 people from the Diabetology Center of the 1st Pre-educational Clinic of P.G.N.Th. AHEPA. All participants had Diabetic Peripheral Neuropathy due to Diabetes Mellitus. For the needs of the research, anthropometric measurements were taken, a Mediterranean Diet compliance questionnaire, the ATTICA questionnaire was used, the medical history of each patient was studied, the laboratory tests of the participants were evaluated, some cases were excluded where certain exclusion factors were detected and the final research sample was formed. The participants as a whole had an average Med diet score of 35.4, which means that they follow the Mediterranean Diet fairly well. The difference between male and female participants is almost negligible since the average for men is 35.47 and for women 35.35. The entire sample had been diagnosed with Type 2 Diabetes, as reflected the dietary choices of the patients included a high consumption of dairy products, fatty fish, fruits, juices, vegetables, legumes, olive oil and a lower intake of seafood, sweets, and alcoholic beverages. Although a high adherence to the Mediterranean Dietary Pattern was not found, those in MDS category 3 were found to have no severe neuropathy and very few had even moderate neuropathy. This finding is an indication of the effect of nutrition on the health status of patients with type 2 diabetes.